กฎกระทรวง (พ.ศ. 2522) ออกตามความในพระราชบัญญัติการท่องเที่ยวแห่งประเทศไทย พ.ศ. 2522
กฎกระทรวง
กฎกระทรวง
(พ.ศ. ๒๕๒๒)
ออกตามความในพระราชบัญญัติการท่องเที่ยวแห่งประเทศไทย
พ.ศ. ๒๕๒๒[๑]
 

อาศัยอำนาจตามความในมาตรา ๕ และมาตรา ๖ แห่งพระราชบัญญัติการท่องเที่ยวแห่งประเทศไทย
พ.ศ. ๒๕๒๒ นายกรัฐมนตรีออกกฎกระทรวงไว้ ดังต่อไปนี้
ตราเครื่องหมายของการท่องเที่ยวแห่งประเทศไทยมีลักษณะเป็นรูปคล้ายพระปรางค์วัดอรุณราชวราราม
เบื้องบนมีรูปคล้ายเครื่องบิน บินผ่านพระปรางค์
เบื้องล่างมีรูปคล้ายเรือพระที่นั่งสุพรรณหงส์ ทั้งสามอย่างนี้อยู่ภายในวงกลม
ในขอบวงกลมด้านบนมีอักษรว่า ททท ในขอบวงกลมด้านล่างมีอักษรว่า TOURISM
AUTHORITY OF THAILAND ตามแบบท้ายกฎกระทรวงนี้


ให้ไว้ ณ วันที่ ๓๐ สิงหาคม พ.ศ. ๒๕๒๒
พลเอก เกรียงศักดิ์ ชมะนันท์
นายกรัฐมนตรี
หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากได้มีการปรับปรุงองค์การส่งเสริมการท่องเที่ยวแห่งประเทศไทย
ให้เป็นการท่องเที่ยวแห่งประเทศไทย โดยพระราชบัญญัติการท่องเที่ยวแห่งประเทศไทย
พ.ศ. ๒๕๒๒ เรียกโดยย่อว่า ททท
และในพระราชบัญญัติดังกล่าวให้ออกกฎกระทรวงกำหนดตราเครื่องหมายการท่องเที่ยวแห่งประเทศไทย
จึงจำเป็นต้องออกกฎกระทรวงนี้











มณฑิตา/ผู้จัดทำ
๑ มิถุนายน ๒๕๕๕

วิชพงษ์/ผู้ตรวจ
๑๘ มิถุนายน ๒๕๕๕

















































[๑] ราชกิจจานุเบกษา
เล่ม ๙๖/ตอนที่ ๑๕๖/ฉบับพิเศษ หน้า ๘/๑๓ กันยายน ๒๕๒๒